विधायक राजकिशोर की हत्या के जांच के आदेश  
पुलिस मुख्यालय सुरक्षा की समीक्षा करेगा। ज़रूरत पड़ने पर सुरक्षा बढ़ाई जाएगी और अब तलाशी देने के बाद ही विधायकों और सांसदों से मिला जा सकेगा।
बिहार के मुख्यमंत्री नीतीश कुमार ने भाजपा विधायक राजकिशोर केसरी की हत्या की उच्चस्तरीय जांच के आदेश दिए दे हैं। मुख्यमंत्री ने कहा कि जांच से सच सामने आ जाएगा। क़त्ल की आरोपी महिला की सुरक्षा भी बढ़ाने के भी आदेश दिए गए हैं।  बिहार के पूर्णिया में मंगलवार को वारदात के बाद भीड़ ने महिला की बुरी तरह पिटाई की थी, जिसके चलते वह अस्पताल में भर्ती है। इस हत्याकांड के बाद बिहार के सभी विधायकों और सांसदों की सुरक्षा कड़ी की जा रही है। राज्य पुलिस मुख्यालय सुरक्षा की समीक्षा करेगा और ज़रूरत पड़ने पर सुरक्षा बढ़ाई जाएगी। इसके साथ अब तलाशी देने के बाद ही कोई विधायकों और सांसदों से मिल सकेगा।